text: [{"text_idx": "#000001", "text": "E mai soli na metali koula vei ratou na timi ni tagane ni Viti ena relay ni 4by100m ena vuku ni nodratou a totogitaki na timi ni Ositerelia ena vuku ni dua na cala,dina ga ni ratou a liu ka tarava na timi ni Viti ena sotasota ni Ocenia Championships ka vakayacori tiko mai Ositerelia."}, {"text_idx": "#000002", "text": "Qaqa na timi ni Viti ena relay:pc-atheleticsfiji"}, {"text_idx": "#000003", "text": "Ratou ciciva rawa na gauna e 41.64s,ka ratou a karua vei Ositerelia,ia,ena vuku ni nodratou totogitaki o Ositerelia,mani sa soli kina na qaqa vei Viti.Na lewe ni timi e oka kina o Ratu Mali Romuakalou, Nikola Raiqeu, Banuve Tabakaucoro kei Waisale Inoke."}, {"text_idx": "#000005", "text": "Ena i katolu ni siga ni sotasota e mai rawata kina o Waisale Inoke na metali Varasa ena lade balavu ka ladeva rawa kina o koya e 7.06m,rau veisivi ga na 1cm kei Agnus Lyver mai na timi ni Niusiladi ka qoqona na metali siliva,ia na metali koula e rawata o Blake Shaw mai na timi ni Ositerelia,ladeva rawa okoya e 7.29m."}]